《壬辰春雪》
宋代·于石

和气胚胎斡化钧，胡然积雪拥柴门。
花梢冻压春无力，山骨晴柴晓有痕。
阳壮谁令阴作梗，寒骄犹勒暖归根。
昌黎浪说丰年瑞，为瑞为灾未易言。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。